Proces verbal
la consultările asupra determinării necesității efectuării evaluării strategice de mediu (evaluarea prealabilă) pentru documentul ,,Strategia pe termen lung pentru reducerea emisiilor de gaze cu efect de seră – Moldova Neutră Climatic în 2050”
Informația privind evaluarea prealabilă a fost plasată pe pagina web a Ministerului Mediului la data 18 august 2026.
Totodată, prin scr.  nr. 04-07/2796 din 20.08.2026 a fost expediată la instituții și organizații informația pentru determinarea necesității efectuării evaluării strategice de mediu pentru documentul ,,Strategia pe termen lung pentru reducerea emisiilor de gaze cu efect de seră – Moldova Neutră Climatic în 2050”.

SINTEZA OBIECȚIILOR

	Nr.
	Instituția care a emis aviz 
nr. si data scrisorii
	Conținutul obiecției/ propunerii 
	Argumentarea 
autorului 

	1.
	Ministerul Sănătății 
(aviz nr. 09/ 3263 din 11.09.2026)
	Ministerul Sănătății a examinat scrisoarea înregistră cu nr. 8809 din 25.08.2026 privind consultarea documentul „Strategia pe termen lung pentru reducerea emisiilor de gaze cu efect de seră – Moldova Neutră Climatic în 2050”, prezentat în vederea determinării necesității efectuării evaluării strategice de mediu, în conformitate cu art. 5 alin. (1) și alin. (21) din Legea nr. 11/2017 privind evaluarea strategică de mediu, și în limita competențelor funcționale, vă comunică următoarele. 
Strategia are caracter național și stabilește cadrul de dezvoltare pe termen lung, până în anul 2050, pentru reducerea emisiilor de gaze cu efect de seră în sectoarele energetic, transport, clădiri, industrie, agricultură, utilizarea terenurilor și silvicultură, precum și gestionarea deșeurilor. Documentul prevede inclusiv coordonarea investițiilor majore de infrastructură și orientarea proiectelor de decarbonizare, urmând a fi operaționalizat prin documente sectoriale și proiecte prioritare. 
Totodată, conceptul nu rezultă identificarea unor acțiuni sau proiecte concrete raportate la amplasamente ori teritorii determinate, documentul stabilind, la etapa actuală, obiective și direcții strategice cu aplicare națională, iar măsurile de implementare urmând a fi detaliate ulterior. 
Astfel, Ministerul Sănătății, nu identifică efecte semnificative asupra sănătății populației care să justifice necesitatea efectuării evaluării strategice de mediu pentru documentul examinat.
	Se acceptă.
Propunerile sunt luate în considerare la motivarea deciziei de evaluare prealabilă.


	2.
	Ministerul Energiei (aviz
 nr. 04-2424 din 9 septembrie 2026)
	În contextul solicitării Ministerului Mediului cu privire la examinarea pentru determinarea necesității de efectuare a evaluării strategice de mediu (ESM) a documentului „Strategia pe termen lung pentru reducerea emisiilor de gaze cu efect de seră – Moldova Neutră Climatic în 2050”, autor - Ministerul Mediului, Ministerul Energiei se pronunță în susținerea intenției, având în vedere îndeplinirea angajamentelor de țară în raport cu partenerii internaționali, în special, privind acțiunea prioritară prevăzută în Programul Național de Aderare la UE pentru anii 2025–2029, totodată accentuând următoarele. 
Conceptul Strategiei pe termen lung pentru reducerea emisiilor de gaze cu efect de seră – „Moldova Neutră Climatic în 2050” se bazează, în primul rând, pe obiectivele de reducere a emisiilor de gaze cu efect de seră asumate de Republica Moldova în cadrul Acordului de la Paris, inclusiv prin Contribuția Determinată Național (CND-3) pentru anul 2030, precum și pe obiectivul de atingere a neutralității climatice până în anul 2050. 
Unul dintre principalii indicatori utilizați pentru monitorizarea progresului în atingerea acestor obiective îl reprezintă reducerea emisiilor de gaze cu efect de seră raportat la nivelul emisiilor înregistrat în anul 1990, considerat ca an de referință. În acest context, evaluarea progresului la nivel național presupune luarea în considerare a emisiilor generate pe întreg teritoriul țării, atât pe malul drept, cât și pe malul stâng al Nistrului. 
Totodată, datele statistice oficiale ale Republicii Moldova, inclusiv cele publicate de Biroul Național de Statistică, nu includ în prezent date privind regiunea transnistreană, aflată în afara controlului efectiv al autorităților constituționale. În consecință, există o limitare obiectivă în ceea ce privește disponibilitatea și continuitatea datelor necesare pentru evaluarea emisiilor de gaze cu efect de seră la nivelul întregului teritoriu al țării. 
Pe de altă parte, autoritățile publice centrale ale Republicii Moldova, prin politicile publice, strategiile, programele și măsurile promovate de reducere a emisiilor, nu dispun în prezent de mecanismele necesare pentru a asigura implementarea acestora în regiunea transnistreană. Această situație poate genera o discrepanță între obiectivele climatice asumate la nivel național și capacitatea efectivă de a monitoriza și influența evoluția emisiilor pe întreg teritoriul țării. 
În aceste condiții, modul de definire și monitorizare a indicatorilor de performanță ai Strategiei este deosebit de important. Lipsa unor date complete sau imposibilitatea aplicării unor măsuri de reducere a emisiilor pe întreg teritoriul țării nu trebuie să conducă la o evaluare necorespunzătoare a progresului Republicii Moldova în atingerea obiectivelor climatice asumate, în special a obiectivului de neutralitate climatică până în anul 2050. 
Prin urmare, considerăm esențial ca, în procesul de elaborare a Strategiei pe termen lung pentru reducerea emisiilor de gaze cu efect de seră – „Moldova Neutră Climatic în 2050”, cadrul de monitorizare și indicatorii să fie concepuți astfel încât să permită evaluarea progresului climatic atât la nivelul întregii țări, în măsura disponibilității datelor, cât și separat pentru malul drept și malul stâng al Nistrului. 
O asemenea abordare ar permite o evaluare mai corectă, transparentă și obiectivă a progresului în atingerea obiectivelor climatice asumate, prin distingerea rezultatelor obținute în domeniile asupra cărora autoritățile constituționale dețin control și au capacitatea efectivă de a interveni de factorii care țin de situația din regiunea transnistreană. Totodată, aceasta ar asigura o bază metodologică mai robustă pentru raportarea progresului în cadrul Acordului de la Paris și al procesului de integrare europeană (elaborarea și monitorizarea Planului Național în Domeniul Energie și Climei 2040) și ar permite identificarea mai clară a contribuției fiecărei părți a țării la obiectivul național de neutralitate climatică. 
În acest sens, recomandăm ca Strategia să prevadă în mod explicit un mecanism de monitorizare bazat pe indicatori dezagregați teritorial, precum și o metodologie transparentă pentru consolidarea acestora la nivel național, atunci când datele disponibile permit acest lucru. Această abordare ar permite menținerea unei perspective naționale asupra obiectivului de neutralitate climatică, fără a compromite acuratețea evaluării progresului și fără a atribui autorităților constituționale responsabilitatea pentru evoluții asupra cărora acestea nu dețin control efectiv. 
Suplimentar, conform formulării din contextul „Informației privind determinarea necesității efectuării evaluării strategice de mediu... (concept)”, „Strategia va constitui principalul document de politici publice care va ghida procesul de transformare structurală a economiei naționale, asigurând coerența măsurilor sectoriale de reducere a emisiilor de GES etc.”. Acest statut de maximă importanță pentru document impune intervenții respective în celelalte strategii sectoriale pentru asigurarea sensului coerent și conjugarea efortului în vederea reducerii emisiilor de gaze cu efect de seră prin realizarea setului complex de măsuri stabilite în sectoare, urmând scopul unor alinieri ale traiectoriilor de implementare a agendelor. 
Pe de altă parte, documentele de politici sectoriale, pentru care sunt aplicabile prevederile art. 3 alin. (1) din Legea nr. 11/2017 privind evaluarea strategică de mediu, necesită fiecare efectuarea ESM pentru lista domeniilor respectiv enumerate (agricultură, silvicultură, piscicultură, energetică, industrie, transporturi, gestionarea deșeurilor...), altfel fiind spus, deja cadrul respectiv există. Întrebarea se referă la modul în care noua Strategie va aborda aceste aspecte și ce va fi formulat distinct în context întru realizarea acestui deziderat, în special, la partea programelor și a planurilor de implementare a strategiilor sectoriale, inclusiv, la nivelul indicatorilor. Motivul unor eventuale preocupări în acest sens ar consta în asigurarea unui echilibru logic între obiectivele Strategiei propuse cu cele din strategiile sectoriale, care prevăd dezvoltarea unor proiecte de infrastructură, ce pot avea un impact asupra mediului, astfel, ca să nu întâmpine mari impedimente. 
La partea de procedură, dat fiind faptul, că art. 32 din legea prenotată prevede rolul de coordonator pentru Ministerul Mediului pentru evaluarea strategică de mediu, considerăm că ar fi binevenită o descriere în proiectul documentului a modului în care Ministerul Mediului acționează ca autoritate în rol dublu: inițiator și coordonator, unde ar fi implicate două subdiviziuni ale autorității, având o persoană unică de conducere, sau acționând prin altă modalitate, stabilită în documentele interne.
	Se acceptă.
Propunerile și recomandările înaintate vor fi luate în considerare de către autor.






















































































































Referitor la partea de procedură, atunci când autoritatea de mediu este și autorul/inițiatorul documentului de politici, autoritatea competentă de emiterea avizului de mediu/deciziei în cadrul procedurii de evaluare strategică de mediu este Direcția politici de prevenire a poluării din cadrul ministerului, care este o subdiviziune distinctă (nu are rol de promovare a documetului de politici) pentru a evita conflictul de interese și suprapunerea atribuțiilor de avizare cu cele de elaborare.

	3.
	Ministerul Infrastructurii și Dezvoltării Regionale (aviz nr. 04-5272 din 10.09.2026)
	Urmare a examinării Informației privind determinarea necesității efectuării evaluării strategice de mediu (evaluării prealabile) a Strategiei pe termen lung pentru reducerea emisiilor de gaze cu efect de seră – Moldova Neutră Climatic în 2050 (concept), elaborată în conformitate cu prevederile art. 5 alin. (2) și alin. (21) din Legea nr.11/2017 privind evaluarea strategică de mediu, în limita competențelor funcționale, comunicăm următoarele. 
La pct. 2. Informații privind document de politici sau planificare: 
a) la subpunctul ,,termenul de elaborare și metoda de aplicare a documentului de politici sau planificare” se va revizui informația privind termenul de finalizare a elaborării proiectului Strategiei, întrucât termenul indicat - finele trimestrului II al anului 2026 - este depășit. 
Totodată, din informația prezentată rezultă că, la etapa actuală, a fost elaborat Conceptul Strategiei, și nu proiectul propriu-zis al documentului de politică publică. 
În acest context, termenul de finalizare a proiectului Strategiei urmează a fi actualizat, în funcție de etapa efectivă de elaborare a documentului. 
b) În denumirea subpunctului ,,conceptul documentului de politici și planificare conform art. 31 alin. (1)”, se va verifica și actualiza referința la articolul relevant, în conformitate cu prevederile art. 5 din Legea nr.11/2017 privind evaluarea strategică de mediu. 
Totodată, denumirea Hotărârii Guvernului nr.386/2020 cu privire la planificarea, elaborarea, aprobarea, implementarea, monitorizarea și evaluarea documentelor de politici publice se va substitui cu denumirea ,,Hotărârea Guvernului nr.386/2020 cu privire la planificarea strategică”, cu modificările ulterioare, inclusiv cele operate prin Hotărârea Guvernului nr.661/2024.
	Se acceptă. 
Propunerile înaintate vor fi luate în considerare de către autor.

	4.
	Ministerul Finanțelor
	 La solicitarea Ministerului Mediu nr. 04-07/2796 din 20 august 2026, Ministerul Finanțelor a examinat informația prezentată pentru consultări publice în scopul determinării necesității de efectuare a evaluării strategice de mediu (evaluarea prealabilă) pentru proiectul „Strategia pe termen lung pentru reducerea emisiilor de gaze cu efect de seră – Moldova Neutră Climatic în 2050” și, în limita atribuțiilor funcționale, comunică lipsa propunerilor și obiecțiilor pe marginea informației indicate.
	Se acceptă.


	5.
	I.P. Administrația Națională „Apele Moldovei”
(aviz nr. 02-04/2054 din 03.09.2026)
	Administrația Națională „Apele Moldovei” a examinat solicitarea dumneavoastră privind consultarea informației pentru determinarea necesității de efectuare a evaluării strategice de mediu (evaluarea prealabilă) a documentului de planificare „Strategia pe termen lung pentru reducerea emisiilor de gaze cu efect de seră – Moldova Neutră Climatic în 2050”, transmisă prin scrisoarea nr. 04-07/2796 din 20.08.2026. 
În urma analizei documentului prezentat, vă informăm că Administrația Națională „Apele Moldovei” nu are propuneri și obiecții la informația pentru determinarea necesității de efectuare a evaluării strategice de mediu a proiectului menționat.
	Se acceptă.


	6.
	Agenția Națională Arheologică (aviz nr. 80 din 26 august 2026)
	 Cu referite la solicitarea nr. Nr. 04-07/2796 din 20.08.2026 privind evaluarea strategică de mediu pentru documentul Strategia pe termen lung pentru reducerea emisiilor de gaze cu efect de seră – Moldova Neutră Climatic în 2050, autor - Ministerul Mediului, Agenția Națională Arheologică avizează favorabil documentul menționat.
	Se acceptă.

	7.
	Agenția de Mediu (aviz nr. 10/901/2026 din 04.09.2026)
	Agenția de Mediu are onoarea să Vă salute și, ca urmare a examinării solicitării nr. 04-07/2796 din 20.08.2026, privind informația pentru determinarea necesității de efectuare a evaluării strategice de mediu (evaluarea prealabilă) a documentului ,,Strategia pe termen lung pentru reducerea emisiilor de gaze cu efect de seră – Moldova Neutră Climatic în 2050”, autor - Ministerul Mediului înregistrată la Agenția de Mediu cu nr. 774/01.1/2026 din 20.08.2026, Vă comunică următoarele. 
În urma examinării documentului, Agenția de Mediu propune introducerea în conceptul STL a necesității ca toate proiectele majore de infrastructură și actele normative noi să treacă printr-o evaluare preliminară privind impactul asupra emisiilor de GES și adaptarea la schimbările climatice. 
Totodată, Agenția de Mediu informează că, în raport cu obiectul solicitării, nu formulează alte obiecții, comentarii sau recomandări suplimentare. 
În același timp, considerăm necesară și oportună asigurarea respectării prevederilor Legii nr. 86 din 29.05.2014 privind evaluarea impactului asupra mediului, inclusiv parcurgerea procedurilor de evaluare prevăzute de legislația în vigoare, în cazul în care natura și caracteristicile activităților planificate impun aplicarea acestora.
	Se acceptă.
Propunerile înaintate vor fi luate în considerare de către autor.


	8.
	Agenția ,,Moldsilva” 
 (aviz nr.02/01-01-1765 din 09.09.2026)
	Agenția „Moldsilva”, examinând informația privind determinarea necesității efectuării evaluării strategice de mediu (evaluarea prealabilă) și Conceptul Strategiei pe termen lung pentru reducerea emisiilor de gaze cu efect de seră – „Moldova Neutră Climatic în 2050”, remise spre consultare prin scrisoarea Ministerului Mediului nr. 04-07/2796 din 20.08.2026, comunică următoarele. 
În limitele competențelor funcționale, Agenția susține elaborarea Strategiei și obiectivul acesteia de atingere a neutralității climatice către anul 2050, inclusiv prin sporirea reținerilor de gaze cu efect de seră prin sechestrarea carbonului în sectorul folosinței terenurilor, schimbării categoriei de folosință a terenurilor și silviculturii (FTSCFTS/LULUCF). 
Conceptul stabilește că atingerea nivelului net-zero către anul 2050 presupune compensarea emisiilor de gaze cu efect de seră care nu pot fi reduse prin sechestrările de carbon provenite din sectorul utilizării terenurilor, schimbării destinației terenurilor și silviculturii. 
În acest context, considerăm necesară reflectarea corespunzătoare în Strategie a rolului sectorului forestier nu doar ca absorbant de carbon, ci și ca element esențial pentru conservarea biodiversității, protecția solurilor și apelor și sporirea rezilienței ecosistemelor la schimbările climatice. 
În particular, la elaborarea proiectului Strategiei considerăm oportun ca pentru sectorul FTSCFTS/LULUCF să fie stabilite obiective și direcții de intervenție distincte privind conservarea fondului forestier existent, extinderea suprafețelor acoperite cu vegetație forestieră, regenerarea și reabilitarea pădurilor degradate, sporirea stabilității și rezilienței arboretelor la secetă, incendii, organisme dăunătoare și alte efecte ale schimbărilor climatice, precum și consolidarea capacității pădurilor de sechestrare și stocare a carbonului. 
Necesitatea unei asemenea abordări rezultă inclusiv din informația prezentată pentru evaluarea prealabilă, care identifică printre problemele relevante de mediu degradarea ecosistemelor naturale, fragmentarea fondului forestier și reducerea capacității de absorbție și stocare a carbonului, concomitent cu creșterea riscului de incendii forestiere și diminuarea biodiversității.

	Se acceptă.
Propunerile înaintate vor fi luate în considerare de către autor.


	9.
	IP ,,Autoritatea de Meteorologie și Monitoring de Mediu” (aviz nr.05/1334 din 04.09.2026)

	Cu referire la solicitarea Ministerului Mediului, nr.04-07/2796 din 20.08.2026, de a examina și de a aviza informația privind determinarea necesității efectuării evaluării strategice de mediu (evaluarea prealabilă) și Conceptul Strategiei pe termen lung pentru reducerea emisiilor de gaze cu efect de seră – „Moldova Neutră Climatic în 2050”, IP ,,Autoritatea de Meteorologie și Monitoring de Mediu” comunică următoarele observații și propuneri:
1.În documentul ,,Informația privind determinarea necesității efectuării evaluării strategice de mediu”
· p.2, principalele aspecte de protecție a mediului, incluse în proiectul documentului de politici și planificare;
Se spune ,,în toate cele 7 sectoare”, dar apoi sunt enumerate doar șase, prin urmare, lipsește al șaptelea sector.
Dacă textul se referă la structura standard a sectoarelor pentru inventarul emisiilor de GES, al șaptelea este ,,Folosința terenurilor, schimbarea categoriei de folosință a terenurilor și silvicultură (FTSCFTS)”-însă în formulare acesta apare separat, înainte de enumerarea celor șape sectoare.
Așadar, formularea actuală este ambiguă: FTSCFTS este fie inclus ca unul dintre cele șapte sectoare, fie este un domeniu separat.
· p.3, stabilirea teritoriului afectat:
Impactul și aria de aplicare a strategiei vor varia în funcție de specificul sectoarelor vizate și de potențialul acestora de reducere a emisiilor de gaze cu efect de seră și de consolidare a rezilienței climatice, respectiv: după textul ,,sectorul agriculturii, prin promovare practicilor agricole durabile, reducerea emisiilor” de adăugat ,,gestionarea durabilă a solurilor și a resurselor de apă”.
2.În documentul CONCEPT:
· p.3., problemele din domeniu, pag.2, alineatul 4 ,,ploi torențiale…Aceste fenomene determină …, de înlocuit cuvântul ,,costând” cu expresia  ,,generând costuri suplimentare”.
· p.3, pag.4. Expresia ,,….sensibilă la impactul de gen al schimbărilor climatice” sună ca și cum schimbările climatice ar avea un ,,impact de gen” în sine și este o expresie greoaie. Propun să se înlocuiască cu expresia ,,sensibilă la diferențele de gen în ceea ce privește impactul schimbărilor climatice”.
· P.4, pag.5, primul rând, de adăugat cuvântul ,,naturali” după textul ,,reținerilor prin sechestrare de către absorbanți… a GES”.
· p.6, se propune verificarea și actualizarea termenului indicat în text pentru elaborarea proiectului STL ,,Moldova Neutră Climatic în 2050” - ,,până la finele trimestrului II al anului 2026”.
· p.7, de înlocuit expresia ,,Serviciul Hidrometeorologic de Stat” cu IP ,,Autoritatea de Meteorologie și Monitoring de Mediu”.

